CELEX: 31997R0092
Language: hr
Date: 1997-01-20 00:00:00
Title: Uredba Komisije (EZ) br. 92/97 od 20. siječnja 1997. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               59
            
         31997R0092
   
               L 019/1
            
            
               SLUŽBENI LIST EUROPSKE UNIJE
            
            
               20.01.1997.
            
         
      UREDBA KOMISIJE (EZ) br. 92/97
   od 20. siječnja 1997.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2493/96 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice u Prilogu ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da, pridržavajući se mjera na snazi u Zajednici koje se odnose na sustave dvostruke provjere te prethodni i naknadni nadzor Zajednice tekstilnih proizvoda pri uvozu u Zajednicu, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije u vezi s razvrstavanjem robe u kombiniranu nomenklaturu koje izdaju carinska tijela država članica, a koje nisu u skladu s ovom Uredbom, i to tijekom razdoblja od 60 dana,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz u stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije u vezi s razvrstavanjem robe u kombiniranu nomenklaturu koje izdaju carinska tijela država članica, a koje više nisu u skladu s ovom Uredbom mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od 60 dana.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. siječnja 1997.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 338, 28.12.1996., str. 27.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN-a)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Odjevni predmet od jednobojne, debele, pletene tkanine (100 % poliester), s prosječno manje od 10 redova očica po linearnom centimetru u svakom smjeru, ravnoga kroja sa zaobljenim rubom, namijenjen pokrivanju gornjega dijela tijela do bokova.
                           Odjevni predmet ima duge rukave s manšetama, okovratnik i potpuno je otvoren na prednjoj strani s kopčanjem slijeva na desno.
                           Ima i našiveni džep na prsima sprijeda.
                           (Odjevni predmet sličan vesti)
                           (Vidjeti fotografiju br. 551) (1)
                           
                        
                     
            
               6110 30 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenama 4. i 9. uz poglavlje 61. i tekstom oznaka KN 6110, 6110 30 i 6110 30 91.
               Isključuje se razvrstavanje ovog odjevnoga predmeta kao košulje pod oznakom KN 6105, jer je broj redova ušiva po linearnom centimetru manji od 10.
            
         
               
                           2.
                        
                        
                           Lagani odjevni predmet širokoga kroja bez rukava od jednobojne tkanine (100 % pamuk), namijenjen pokrivanju gornjega i donjega dijela tijela sve do gležnjeva (dug približno 122 cm).
                           Na prednjoj strani ima duboki izrez oko vrata, potpuno je otvoren s kopčanjem s desna na lijevo te ima našivene džepove ispod struka.
                           Odjevni predmet ima bočne proreze koji počinju približno 4,5 cm ispod struka, duge približno 73 cm. Ima i izvezene motive na prsima i prednjim džepovima. Dvije su trake od iste tkanine našivene na leđima u visini struka. Trake se mogu vezati.
                           (Haljina)
                           (Vidjeti fotografiju br. 548) (1)
                           
                        
                     
            
               6204 42 00
            
            
               Razvrstavanje se utvrđuje Općim pravilima 1. i 6. o tumačenju kombinirane nomenklature i tekstom oznaka KN 6204 i 6204 42 00.
               Vidjeti također Napomene s objašnjenjem kombinirane nomenklature za oznake 6204 41 00 do 6204 49 90.
               Temeljem cjelokupnog izgleda, a posebno dužine, ovaj se odjevni predmet smatra haljinom, unatoč tome što ima bočne proreze.
            
         
               
                           3.
                        
                        
                           Spužva za masažu u obliku paralelopipeda (14 × 9 × 5 cm) koja se sastoji od plastične spužve umetnute u pleteni sisal s uzicom za koju se predmet ovjesi. Koristi se za masažu tijela.
                           (Toaletno rublje)
                           (Vidjeti fotografiju br. 549) (1)
                           
                        
                     
            
               6302 99 00
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature i tekstom oznaka KN 6302 i 6302 99 00.
               Vidjeti također Napomene s objašnjenjem Harmoniziranog sustava za tarifni broj 6302.
            
         
               
                           4.
                        
                        
                           Jastučić za masažu koji se sastoji od plastične spužve s jedne strane prekrivene pletenim sisalom, a s druge pletenim frotirom (pamuk). Koristi se za masažu tijela. Ima elastičnu vrpcu za ručnu uporabu.
                           (Toaletno rublje)
                           (Vidjeti fotografiju br. 552) (1)
                           
                        
                     
            
               6302 99 00
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature, napomenom 2. (A) uz odjeljak XI. i tekstom oznaka KN 6302 i 6302 99 00.
               Vidjeti također Napomene s objašnjenjem Harmoniziranog sustava za tarifni broj 6302.
            
         
               
                           5.
                        
                        
                           Traka za masažu (60 × 12 × 2 cm) koja se sastoji od pletene ramije (koja prevladava u masi) i pamuka s međuslojem od plastične spužve. Koristi se za masažu tijela. Traka na svakom kraju ima uzicu od tkanine pomoću koje se koristi.
                           (Toaletno rublje)
                           (Vidjeti fotografiju br. 553) (1)
                           
                        
                     
            
               6302 99 00
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature, napomenom 2. (A) uz odjeljak XI. i tekstom oznaka KN 6302 i 6302 99 00.
               Vidjeti također Napomene s objašnjenjem Harmoniziranog sustava za tarifni broj 6302.
            
         
               
                  
            
         
      (1)  Fotografije su isključivo ilustrativne prirode.